भारत और इंग्लैंड के बीच 1 अगस्त से 5 मैचों की टेस्ट सीरीज का पहला मैच खेला जाने वाला है. इससे पहले भारत और एसेक्स के बीच अभ्यास मैच खेला गया. जहां किसी टीम को इस मैच में जीत तो नसीब नहीं हुई लेकिन भारतीय कप्तान कोहली और सलामी बल्लेबाज धवन से एक कारनामे ने स्टेडियम में मौजूद दर्शकों का भरपूर मनोरंजन कर दिया. एसेक्स क्रिकेट की ओर से ट्विटर पर एक वीडियो पोस्ट किया गया है जिसमे बीच मैदान में कोहली और धवन भांगड़ा करते हुए नजर आ रहे हैं. वीडियो में आप देख सकते है कि भारतीय टीम के बल्लेबाज ड्रेसिंग रूम से मैदान की ओर जा रहे है, तब ही कुछ युवा सीमा रेखा पर ढोल बजाते हुए टीम का जोरदार स्वागत करते है. जहां कोहली और धवन भी ढोल की आवाज सुन खुद को रोक नही पाते है और वे मैदान पर ही डांस करने लगते है. पहले कप्तान कोहली भांगड़ा की एक झलक दिखाते है इसके बाद उनके पीछे चल रहे धवन भी जमकर मैदान पर नाचने लगते है.